Bahasa-bahasa Indo-Arya

Bahasa Indo-Arya (termasuk juga Indik dalam konteks kajian Indo-Eropah) Perhatikanlah bahawa, berbeza dengan kata sifat generik "India", "Indik" ialah istilah yang digunakan dalam bidang lingustik Indo-Eropah, dan bukan betul-betul sepatah istilah geografi; bahasa bukan Indo-Eropah yang dituturkan di India tidak terangkum dalam istilah "Indik", manakala penutur superstratum Indo-Arya di Mitanni mungkin merupakan penutur bahasa Indik yang tidak pernah menetap di subbenua India. ialah salah satu cabang daripada keluarga bahasa Indo-Eropah.

Mengikut anggarannya pada tahun 2005, SIL International menghitung sejumlah 209 kelainan bahasa Indo-Arya, dengan jumlah penutur aslinya sebanyak 900 juta. Bahasa Indo-Arya merupakan salah satu subkumpulan bahasa Indo-Iran yang terdiri daripada dua kumpulan bahasa, iaitu kumpulan bahasa Iran dan kumpulan bahasa Nuristani. Bahasa-bahasa Indo-Arya yang terutama daripada segi bilangan penutur asli ialah:

 Bahasa Hindustan (Hindi dan Urdu): kira-kira 540 juta;
 Bahasa Benggala:  kira-kira 260 juta; Bahasa Punjab:  kira-kira 100 juta; Bahasa Marathi:  kira-kira 90 juta; Bahasa Gujarat:  kira-kira 45 juta; Bahasa Nepal:  kira-kira 40 juta; Bahasa Oriya:  kira-kira 30 juta; Bahasa Sindh:  kira-kira 20 juta; Bahasa Sinhala: kira-kira 16 juta; Bahasa Saraiki:  kira-kira 14 juta; Bahasa Assam:  kira-kira 14 juta.

 Pengelasan 


Disebabkan oleh ketiadaannya batas yang ketara antara bahasa-bahasa Indo-Arya, tidak terdapatnya pengelasan yang jelas. Bagaimanapun, bahasa Indo-Arya biasanya dibahagikan seperti yang berikut:

 Bahasa Pahari atau Bahasa Utara, seperti bahasa Nepal;
 Bahasa Barat Laut, seperti bahasa Punjab Barat (Lahnda):
 Bahasa Dard, seperti bahasa Kashmir: Digolongkan oleh SIL sebagai Barat Laut, tetapi kedudukannya yang tepat dalam bahasa Indo-Arya atau antara bahasa Indo-Arya dan bahasa Iran tidak dapat dipastikan.
 Bahasa Madhya, Hindi, atau Tengah, termasuk dialek baku bahasa Hindi, serta juga bahasa Urdu:
 Bahasa Barat, seperti bahasa Gujarat dan mungkin juga bahasa Romani (dalam pengelasan bahagian Madhyan SIL)
 Bahasa Magadan atau Timur, seperti bahasa Assam dan bahasa Benggala;
 Bahasa Selatan, seperti bahasa Marathi dan bahasa Konkan:
 Bahasa Indik Kepulauan, seperti bahasa Sinhala dan bahasa Dhivehi.

 Lihat juga 
 Kata pinjaman Indo-Arya dalam bahasa Tamil
 Keluarga tulisan Brahmi
 Kesinambungan Proto-Veda
 Orang Indo-Arya
 Orang Indo-Iran
 Penghijrahan Indo-Arya
 Sejarah linguistik India
 Senarai bahasa Indo-Arya

 Rujukan 

 Pautan luar 
 The Indo Aryan languages
 The Indic languages 
 Transliteration of Indic Languages & Scripts - Dr. Anthony Stone's Page
 Survey of the syntax of the modern Indo-Aryan languages (Rajesh Bhatt)